ബാക്റ്റീരിയൽ വജൈനോസിസ്

ബാക്റ്റീരിയൽ വജൈനോസിസ് അമിതമായ അണുപ്രസരം മൂലം യോനിയിൽ ഉണ്ടാകുന്ന രോഗാവസ്ഥയെ പറയുന്ന പേരാണ്. ഇംഗ്ലീഷ്: Bacterial vaginosis (BV) . സാധാരണ ലക്ഷണങ്ങൾ മത്സ്യഗന്ധമുള്ള യോനീസ്രവം, ചൊറിച്ചിൽ എന്നിവയാണ്. യോനീസ്രവം വെള്ളയോ ചാരനിറമോ ആയിരിക്കും,  ചിലപ്പോഴൊക്കെ ഒരു തരത്തിലുമുള്ള ലക്ഷണങ്ങൾ ഉണ്ടാവുകയില്ല. ഈ അസുഖമുള്ളവർക്ക് എയ്ഡ്സ് അടക്കമുള്ള  ലൈംഗികാസുഖങ്ങൾ വരാനുള്ള സാധ്യത ഇരട്ടിയാണ്. ചിലപ്പോൾ ലൈംഗികമായി ബന്ധപ്പെടുമ്പോൾ വേദനയും അനുഭവപ്പെടാം.  പ്രയമായ സ്ത്രീകളിൽ നേരത്തേ പ്രസവം നടക്കാനുള്ള സാധ്യതയും ഈ രോഗം വർദ്ധിപ്പിക്കുന്നു, 

ഈ രോഗം യോനിയിൽ പ്രകൃത്യായുള്ള അണുക്കളുടെ അസന്തുലനം മൂലമാണുണ്ടാവുന്നത്. അണുക്കളുടെ എണ്ണത്തിനു നൂറും ആയിരവും മടങ്ങ് വർദ്ധനവ് ഉണ്ടാകുന്നു. ലാക്റ്റോബാസില്ലസ് അല്ലാത്ത അണുക്കളാണ് പ്രത്യേകിച്ച് കാരണക്കാർ.  യോനിയിലേക്ക് വെള്ളം ചീറ്റുന്നത്, വീര്യം കൂടിയ സോപ്പോ ലായനികളോ ഉപയോഗിച്ച് യോനി കഴുകുക, പുതിയതോ ഒന്നിലധികം ലൈംഗിക പങ്കാളികൾ, ആന്റിബയോട്ടിക്കുകളുടെ ഉപയോഗം, കോപ്പർ ടി പോലുള്ള ഉപകരണങ്ങൾ, ആർത്തവവിരാമം എന്നിവയാണ് ഈ രോഗം വരാനുള്ള എളുപ്പ വഴികൾ.  ലൈംഗിക ബന്ധത്തിലൂടെ പകരുന്ന രോഗമായി ഇതിനെ കരുതാറില്ല. ലൈംഗിക പങ്കാളികളെ ചികിത്സക്ക് വിധേയമാക്കാറുമില്ല. രോഗനിർദ്ധാരണം ലക്ഷണങ്ങളെ ആശ്രയിച്ചും യോനീസ്രവത്തിന്റെ സൂക്ഷ്മദർശനത്തിലൂടെയും അമ്ലതാ പരിശോധനയിലൂടെയുമാണ്.  വജൈനൽ യീസ്റ്റ് ഇൻഫെകഷനുമായും ട്രിക്കോമോണൈയാസിസുമായി ഇതിനു സാദൃശ്യമുണ്ട്. 

 റഫറൻസുകൾ